סוחוי Su-35

סוחוי Su-35 (ברוסית: Су-35, קוד דיווח נאט"ו: "פלנקר-אי"; "Flanker-E") הוא מטוס קרב רוסי רב-משימתי לכל מזג אוויר, שפותח במהלך שנות ה-80 של המאה ה-20 על ידי חברת סוחוי כשיפור ושדרוג כולל של ה-סוחוי-27. אב הטיפוס הראשון של המטוס הוצג לקהל במהלך הסלון האווירי בפארנבורו של שנת 1992. דגם חדש יותר של ה-סוחוי-35 הוצע במהלך תערוכת MAKS 2007 על ידי חברת סוחוי. הדגם נקרא "סוחוי-35BM" ובו אוויוניקה וביצועים משופרים לעומת דגם ה-סוחוי-35. פיתוח שדרוג ה-Su-27 המטוס פותח כשדרוג ל-Su-27, ואכן, שני המטוסים כמעט זהים מבחוץ. ל-Su-35 זנב מעט גבוה יותר, חיישן האינפרא אדום נמצא מימין לקוקפיט ולא ישר לפניו, וגם החרטום קצת שונה. אך למעשה, כמעט כל המערכות הוחלפו: הוחלף המכ"ם לדגם מתקדם וחזק יותר, הקוקפיט הפך לדיגיטלי וחכם, והמטוס צויד במערכות הגנה מתקדמות. שירות מבצעי בסוריה המטוס נכנס לשירות בחיל האוויר הרוסי בשנת 2014. ארבעה מטוסים נשלחו לסוריה, לסייע למשטר אסד במלחמת האזרחים בסוריה. באוקראינה חיל האוויר הרוסי מפעיל מטוסים כאלה בפלישה לאוקראינה. לפי אוקראינה המטוסים משמשים למשימות יירוט ועליונות אווירית. חיל האוויר האוקראיני הפיל לפחות 2 מטוסים. חימוש למטוס 12 נקודות תלייה חיצוניות וביכולתו לשאת חימוש במשקל כולל של 8,000 ק"ג. כמו כן, על המטוס מותקן תותח אוטומטי 30 מ"מ עם 150 פגזים. אמצעי החימוש אותם יכול המטוס לשאת ולשגר כוללים: טילי א"א וימפל R-73 מונחי חום. טילי א"א וימפל R-27 מונחי מכ"ם. טילי א"א RVV-AE מונחי מכ"ם. טילי א"ק X-29L/T טילי א"ק X-31 טילי א"ק X-59M פצצות מצרר РБК-500 פצצות חכמות ФАБ-150,ФАБ-250,ФАБ-500 וכוורות טילים с-8 ,с-13 ,с-25 דגמים Su-27M/Su-35: דגם חד-מושבי Su-35UB: דגם דו-מושבי מבצעי ולאימון. בעל מייצב אנכי גבוה יותר ומכלי דלק קדמיים דומים לאלו של הסוחוי 30. Su-35BM/Su-35S: דגם חד-מושבי עם שיפורים באוויוניקה ועוד שדרוגים. זהו הדגם שחיל האוויר הרוסי הזמין. Su-35K: דגם ה-Su-35S לייצוא. מפעילות רוסיה רוסיה: חיל האוויר הרוסי - מפעיל מעל ל-100 יחידות. הרפובליקה העממית של סין הרפובליקה העממית של סין: חיל האוויר הסיני - 48 מטוסי Su-35S בשימוש. איראן איראן: ב-11 במרץ 2023, הושלם חוזה לרכישת מטוס הקרב Su-35.. וכן באוקטובר 2024 אושרו עשרות מטוסים מסוג Su-35 Flanker-E המתוכננים להיות מיוצרים באיראן. בנובמבר 2025 פורסם ברשת סרטון בו נראה מטוס זה על משאית בכביש בטהרן. אלג'יריה אלג'יריה: חיל האוויר האלג'יראי – הזמין 24 מטוסים, במרץ 2025 נמסרו שני המטוסים הראשונים. ונצואלה ונצואלה: חיל האוויר של ונצואלה - דווח שהזמין 24 מטוסי Su-35, אך טרם נמסרו מטוסים. קישורים חיצוניים ביצועים של סוחוי 35 באתר צופר הערות שוליים